Τριχώνιο Αιτωλοακαρνανίας

Το Τριχώνιο ή Τριχώνι είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 42 μέτρα το οποίο βρίσκεται στα νότια της λίμνης Τριχωνίδας σε απόσταση 22,5 χλμ. ΝΑ. από το Αγρίνιο. Η παλιά ονομασία του χωριού είναι Καλφενίκι και έτσι αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε δήμο Μακρυνείας. Το 1927 με το ΦΕΚ 21Α - 07/02/1927 ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Τριχώνιον. Σύμφωνα με το πρόγραμμα Καλλικράτης αποτελεί την τοπική κοινότητα Τριχωνίου που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 165 μόνιμους κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10709 (σελ. 235 του pdf)

 Παραπομπές 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου